CELEX: 62009TN0454
Language: da
Date: 2009-11-09 00:00:00
Title: Sag T-454/09 P: Appel iværksat den 9. november 2009 af Rinse van Arum til prøvelse af dom afsagt den 10. september 2009 af Personaleretten i sag F-139/07, van Arum mod Parlamentet

13.2.2010   
            
            
               DA
            
            
               Den Europæiske Unions Tidende
            
            
               C 37/39
            
         Appel iværksat den 9. november 2009 af Rinse van Arum til prøvelse af dom afsagt den 10. september 2009 af Personaleretten i sag F-139/07, van Arum mod Parlamentet
   (Sag T-454/09 P)
   2010/C 37/55
   Processprog: nederlandsk
   
      Parter
   
   
      Appellant: Rinse van Arum (Winksele, Belgien) (ved advocaat W. van den Muijsenbergh)
   
      Den anden part i appelsagen: Europa-Parlamentet
   
      Appellantens påstande
   
   
               —
            
            
               Det fastslås, at de i søgsmålet fremførte anbringender og klagepunkter kan antages til realitetsbehandling.
            
         
               —
            
            
               Dommen afsagt af Personaleretten (Anden Afdeling) den 10. september 2009 i sag F-139/07 ophæves.
            
         
               —
            
            
               Idet Retten selv træffer afgørelse i sagen, annulleres afgørelsen vedrørende sagsøgerens bedømmelsesrapport.
            
         
               —
            
            
               Parlamentet tilpligtes at betale de omkostninger, som appellanten har afholdt for begge instanser.
            
         
      Anbringender og væsentligste argumenter
   
   Appellanten har til støtte for sin appel gjort følgende anbringender gældende:
   
               —
            
            
               Tilsidesættelse af artikel 1 og 9 i de almindelige gennemførelsesbestemmelser til artikel 43 i vedtægten for tjenestemænd i De Europæiske Fællesskaber, samt af artikel 15, stk. 2, og artikel 87, stk. 1, i ansættelsesvilkårene for de øvrige ansatte i disse Fællesskaber, og tilsidesættelse af bestemmelserne i vejledning om bedømmelse af tjenestemænd.
            
         
               —
            
            
               Tilsidesættelse af artikel 19 i de almindelige gennemførelsesbestemmelser og af begrundelsespligten.
            
         
               —
            
            
               Tilsidesættelse af princippet om kontradiktorisk sagsbehandling, princippet om processuel ligestilling og af retten til forsvar.
            
         
               —
            
            
               Retskrænkelse grundet manglende sammenhæng mellem bedømmelsen og tildelingen af point, tilsidesættelse af retten til forsvar og af princippet om god forvaltningsskik.
            
         
               —
            
            
               Tilsidesættelse af vedtægtens artikel 90 grundet brugen af dokumenter, der ikke indgår i sagsakterne, og en tilsidesættelse af princippet om kontradiktorisk sagsbehandling samt omvendt bevisbyrde til skade for appellanten og en tilsidesættelse af begrundelsespligten.
            
         
               —
            
            
               Tilsidesættelse af omsorgspligten, idet bedømmeren i appelleddet under udvisning af manglende agtpågivenhed inddrog forkerte oplysninger og tilsidesatte bevisbyrdeprincipper.
            
         
               —
            
            
               Urigtig retsanvendelse og urigtig anvendelse af retspraksis og retlige principper hvad angår vedtægtens artikel 90, af omsorgspligten og pligten til agtpågivenhed og god forvaltningsskik samt af bevisbyrdeprincipper.
            
         
               —
            
            
               Retskrænkelse grundet Personalerettens uforståelige konklusioner og grundet en urigtig kvalificering af de faktiske omstændigheder, samt en tilsidesættelse af begrundelsespligten og af reglerne for god forvaltningsskik.
            
         
               —
            
            
               Urigtig fastsættelse af de faktiske omstændigheder.